Wilson het, oor dié omstrede jagtog gesê, kort voordat die jagtog plaasgevind het, is ‘n foto uitgereik van “‘n spesifieke leeu” ( vermoedelik Skye), wat nie gejag moes word nie. Dit is aan die Amerikaanse jagter en die professionele jagter, wat hom sou vergesel het, gegee sodat hulle dié leeu kon vermy.
Pickover het intussen ‘n aansoek ingevolge die Wet op die toegang tot inligting (paja) teen die Mtpa gebring waarin sy verskeie indringende vrae oor die jagtog stel.
Intussen loop die gemoedere binne Umbabat hoog oor die jagtery en dring hulle by die Krugerwildtuin aan op antwoorde.
Isaac Phaahla, woordvoerder van die wildtuin, het gesê dit is oneties om aas vir ‘n dier uit te sit. Hy het gesê daar is so baie leeus in die omgewing van die private natuurreservate wat aan die wildtuin se westekant grens, dat dit onmoontlik is om vas te stel watter leeu gejag is.
Volgens Wilson is daar ‘n baie bestuursplan tussen die wildtuin en die private natuurreservate, wat saam as die APNR bekend is, gesluit toe die heining destyds verwyder is.